РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  27

от заседание на Комисия ”Публична комуникация” на ВСС,
проведено на 08.07.2014 г.

Днес, 08.07.2014 г. /вторник/ от 13.00 часа се проведе заседание на комисия “Публична комуникация” на ВСС, в състав:

ПРЕДСЕДАТЕЛ:		Магдалена Лазарова 
ЧЛЕНОВЕ:		Каролина Неделчева - отсъства
				Соня Найденова
				Даниела Костова  - отсъства
				Калин Калпакчиев 

	На заседанието присъстваха: Светла Иванова – директор на дирекция „Публична комуникация и протокол” в АВСС, Ваня Панагонова – началник сектор „Протокол” и Зорница Златева–Ненкова – старши експерт връзки с обществеността. 

1. ОТНОСНО: Доклад от Светла Иванова – директор на дирекция „Публична комуникация и протокол” относно: Анализ на ефективността на Комуникационната политика на Висшия съдебен съвет и на напредъка в изпълнение на Плана за действие за изпълнение на Комуникационната политика на ВСС – в изпълнение на т. 12 от раздел ХІ от Годишната програма на ВСС за 2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И :

1.1. Изпраща писма до комисия „Съдебна администрация” и главния секретар на ВСС с молба за информация за предприетите през първото шестмесечие на 2014 г. мерки за изпълнение  на Дейност 1.4.и 1.6. от Плана за действие на Комуникационната политика на ВСС, и на комисия „Професионална квалификация, информационни технологии и статистика” с молба за информация за предприетите през първото шестмесечие на 2014 г. мерки за изпълнение на  Дейност 2.2. от Плана за действие на Комуникационната политика на ВСС.
1.2. Докладът относно: Анализ на ефективността на Комуникационната политика на Висшия съдебен съвет и на напредъка в изпълнение на Плана за действие за изпълнение на Комуникационната политика на ВСС – в изпълнение на т. 12 от раздел ХІ от Годишната програма на ВСС, с направените корекции да се внесе на следващо заседание на комисията, за окончателно приемане.
1.3. На следващо заседание на Комисията да се извърши разпределение по ресори, за по-ефективно изпълнение на дейностите по комуникационната политика, между членовете на комисията 

2. ОТНОСНО: Представяне на Проект на страница на ВСС във Faсebook – в изпълнение на т. 9 от раздел ХІ от Годишната програма на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И :

2.1. Страницата на ВСС във Faсebook – в изпълнение на т. 9 от раздел ХІ от Годишната програма на ВСС, да се активира от  14.07.2014 г.

3. ОТНОСНО:  Писмо от Габриела Христова – административен ръководител на Административен съд – Ловеч, във връзка с проведен допълнителен (извън предварително обявения график) Ден на отворени врати на съда, в отговор на повишения обществен интерес към инициативата.

КОМИСИЯ “ПУБЛИЧНА КОМУНИКАЦИЯ”
Р Е Ш И :

3.1. Приема за сведение писмото от Габриела Христова – административен ръководител на Административен съд – Ловеч, във връзка с проведен допълнителен Ден на отворени врати на съда.
3.2. Писмото да се вземе предвид при отчитане на обществения ефект  от проведената инициатива Дни на отворени врати на органите на съдебната власт.
3.3. Да се изпрати писмо до Габриела Христова – административен ръководител на Административен съд – Ловеч във връзка с добрата практика на съда по провеждане на Ден на отворени врати.

4. ОТНОСНО: Седмичен бюлетин за дейността на ВСС – 30.06.2014 – 04.07.2014 г.
КОМИСИЯ “ПУБЛИЧНА КОМУНИКАЦИЯ”
Р Е Ш И :

4.1. ОДОБРЯВА Седмичния бюлетин за дейността на Висшия съдебен съвет за периода 30.06.2014 – 04.07.2014 г.
	4.2. Седмичният бюлетин за дейността на Висшия съдебен съвет за периода 30.06.2014 – 04.07.2014 г. ДА СЕ ПУБЛИКУВА на Интернет-страницата на Висшия съдебен съвет в раздел „Пресцентър". 

5. ОТНОСНО: Информация за публикации в медиите, свързани дейността на ВСС, за периода 02-08.07.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И :

5.1. Приема за сведение информацията за публикации в медиите, свързани дейността на ВСС, за периода 02-08.07.2014 г.

	Д-1. ОТНОСНО: Провеждане на проучване на общественото мнение за работата на ВСС и съдебната власт сред различните ключови общности, според Комуникационната политика на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И :

	1. Възлага на експертите на Комисията за следващото заседание да подготвят проект на придружително писмо към анкетите и да направят предложение за начина, по който ще се извърши проучването сред всяка една от ключовите общности.

ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: 

МАГДАЛЕНА ЛАЗАРОВА

Директор дирекция 
„Публична комуникация и протокол” АВСС:
Светла Иванова ........................

Сътрудник на комисия:
Светла Кирилова........................